नई दिल्ली: मलयालम और अंग्रेजी की जानी मानी लेखिका कमला दास की My Story (माय स्टोरी) को याद करने के लिए आज गूगल ने डूडल बनाया है. कमला दास की आत्मकथा 'My Story' 1 फरवरी, 1976 को लॉन्च हुई थी. इस आत्मकथा ने छपते ही हंगामा बरपा दिया था. 'My Story'में उन्होंने अपनी जिंदगी के बारे में बड़ी ही बेबाकी के साथ लिखा था जो परंपरावादियों के गले नहीं उतरा था. लेकिन माधवीकुट्टी के नाम से लिखने वाली कमला दास ने कभी किसी की परवाह नहीं की. उन्हें 1985 में उनके कविता संग्रह 'कलेक्टेड पोएट्रीज' के लिए उन्हें अंग्रेजी के साहित्य अकादेमी पुरस्कार से नवाजा गया था.